OGRESGALA PAMATSKOLA

OGRESGALA PAMATSKOLAS PADOME

Reģ. Nr. 4312900194Nākotnes iela 4, Ogresgala pagasts, Ogres novads, LV 5041

TLF/FAX **650-35250**, **650-35160**, LMT **29499249**,

e-pasts: ogrgalskola@ogresnovads.lv

**Ogresgala pamatskolas vecāku padomes sēdes**

**Protokols nr.1\_2022./2023.m.g.**

Ogresgals, 22.09.2022

**Piedalās**: Skolas direktore V.Āboltiņa, Zaiga Gulbe 2. Un 7. klase; Nataļja Vlasova-Banga 2.klase, Laima Paklone 4.klase, Ilze Rutka 8. Klase, Metāneta Džanalijeva 9.klase.

**Protokolē**: Ilze Rutka

**Darba kārtība:**

1. Skolas aktualitātes
2. Skolas prioritātes
3. Izmaiņas skolas darbībā
4. Skolas pašvērtējuma anketas rezultāti
5. Vandālisms skolā
6. Priekšlikumi skolas darbības uzlabošanai

**Darba gaita:**

1. **Skolas direktore V.Āboltiņa informē par skolas aktualitātēm:**
* Skolotāji strādās grupās – viena tēma dažādos priekšmetos vienā laikā, lai pilnveidotu sadarbības prasmes.
* Vairāk piedomās par talantīgo bērnu vajadzībām (dos sarežģītākus uzdevumus)
* Attīstīs speciālās izglītības plānus.
* Mācību procesā vairāk izmantos digitālos rīkus. Skolotāji apmācīs viena otru, dalīsies pieredzē, izmantos uzdevumi.lv mācību procesa pilnveidošanai.
* 4.-9. klasēs izveidos digitālās izaugsmes žurnālus (kur bērns varēs uzstādīt sev mērķus, un atzīmēt progresu šo mērķu sasniegšanai). Skolēniem jāuzstāda katru mēnesi personīgais mērķis.
* Skola piedalīsies visās olimpiādēs neatkarīgi no skolnieku sasniegumiem.
* Skolas vidējais līmenis nav samazinājies, bet to vēlas uzlabot kaut par 1 procentpunktu.
* Kora klasi pārbūvēs par bibliotēku, kur būs skolēniem pieejamas grāmatas, kuras palasīt starpbrīžos vai citā brīvajā laikā.
1. **Skolas direktore V.Āboltiņa informē par skolas prioritātēm:**
* Uzsvars uz drošas emocionālās vides veidošanu.
* Uzsvars uz vienlīdzību un iekļaušanu - skolotāji dežurēs starpbrīžos.
* Uzsvars uz risku mazināšanu priekšlaicīgai skolas pamešanai, vairāk pievērsīs uzmanību tiem skolniekiem, kas neapmeklē ilgstoši, bez iemesla, skolu.
* Uzsvars uz mācīšanos skolā, bez mājasdarbiem. Pedagogu mērķis ir ar skolēniem izdarīt pēc iespējas vairāk, lai nav jāveic mājas darbi mājās.
* Uzsvars uz tīrību - klases dežūras, maiņas apavi. Klasēs tiek ieviestas dežūras, kur skolēni sakārto klases pēc stundām, lai viss ir tīrs un kārtīgs.
1. **Skolas direktore V.Āboltiņa informē par izmaiņām, uzlabojumiem skolas darbībā:**
* 9. klasei valsts centralizētajos eksāmenos būs jāsasniedz vismaz 10%, lai tie būtu nokārtoti.
* Tikai ārsts speciālists varēs atbrīvot no centralizētajiem eksāmeniem, ar ģimenes ārstu nepietiks.
* Centralizētie eksāmeni būs jākārto daļēji digitāli.
* Centralizētos eksāmenus nepārbaudīs vairs skolā, tos pārbaudīs centralizēti.
* Valsts pārbaudes darbos uzlabt, uzturēt skolas vērtību ar ne vairāk 5% starpību no valsts kopējās vērtības.
1. **Skolas direktore V.Āboltiņa informē par Ogresgala pamatskolas skolēnu pašvērtējuma anketas rezultātiem:**
* 96,3% skolēni jūtās droši skolā
* 55% skolēnu piedzīvoja apsaukāšanos skolā
* 50% skolēnu ir gatavi aizstāvēt savu klases biedru.
* 40% skolēnu ziņo pieaugušajiem par savām problēmām.
* 83% skolēnu uzskata, ka mācās atbilstoši savām spējām.
* 69% skolēnu lepojas, ka iet šajā skolā.
* 75% skolēnu jūt piederību skolai.
1. **Skolas direktore V.Āboltiņa informē par vandālismu skolā:**
* Skolā tika nolauzts pods jau 1. Septembrī. Kā arī tiek bojāti griezti, lauzti krāni puišu tualetēs. Apzīmētas sienas.
* Skolēni uzfilmēja video, kur bojā skolas īpašumu un ievietoja TIK TOK.
* Skolas personāls var tikai teikt vainīgajiem, lai to nedara, nebojāt skolas inventāru. Policija ir izstrādājusi rīcības plānu, kā rīkoties vandālisma gadījumā.
1. **Vecāku padomes izteiktie priekšlikumi skolas direktorei V.Āboltiņai par skolas darbības uzlabošanai**
* Mūsu skolā daudzi skolēni brauc ar riteņiem uz mācībām. Būtu labi uzrīkot jumtu velo novietnei, lai visi varētu nolikt riteņus vienvietus un aizsargāt tos no lietus.
* Iespēja klasēm, bērniem izmantot visāda veidā lekcijas, meistarklases atbilstoši to vecumiem. Iespēja arī skolotājiem izmantot nepieciešamās lekcijas, meistarklases, lai uzlabotu, papildinātu ar jauninājumiem.
* Izveidot stundu mācību programmas novietni, kuru būtu iespējams izmantot vecākiem un skolēniem, ja kaut kāda iemesla dēļ (slimības, olimpiāde, speciālista apmeklējuma u.c.) nav apmeklējis mācību stundu, var pastāvīgi apgūt to un atgūt iekavēto.
* Izmantot vienu atrašanās vietu gan mācību stundu sarakstam, gan uzdotajam, lai skaidri būtu saprotams un pieejams gan skolēniem, gan vecākiem;
* Sarunāt lekciju ar policiju par vandālisma sekām, par īpašuma bojāšanu.

Skolas padomes sapulces protokolists: Ilze Rutka